Tatra T6A5

El Tatra T6A5 a l'è on tram monodirezional a pianal rialzaa faa de la Tatra doperaa a Bratislava, Košice, Praga, Sofia, Brno e Ostrava. A l'è staa pensaa 'me successor del Tatra T3. Consegnaa per la prima voeulta in del 1991 a Bratislava, a l'è popolarmemt ciamaa "ferr de stir" per la soa forma che 'l regorda el ferr.

 Storia 
Intorna ai agn '80 i gestor di red di tram de l'Est Europa han domandaa di mezz noeuv, pussee fazil e men costos de mettègh i man. La Tatra ČKD l'ha scominciaa a lavoràgh sora e hinn sortii i tram de la serie T6. El T6A5 a l'è nassuu per fà on tram de la serie T6 bon de girà in su la pupart di red del blocch oriental, donca capient ma piscininn. L'ultim ordin de T6A5 a l'è staa completaa in del 1998.

 Variant 
El tram a l'è staa faa in pussee version:
T6A5/I: La version originaria del tram
T6A5/II: El cambia i finester, el pantograf e i protezion di roeud
T6A5/III: A l'è renoeuvaa cont ona livrea noeuva, aria condizionada, noeuv sistema de informazion e cadregh noeuv.
T6A5.3: A l'è on revamping del Tatra T3 faa in d'on esemplar, doperaa mìnga per la soa inaffidabilità

 Design 
La struttura a l'è de azzal squadraa cont di gran finestrin de veder e trè port. I cadregh eren faa, in la prima version, de pell e cont sotta on paviment de gomma faa per scarligà no.

El tram a l'è montaa in su du carrej. I tram se pòden anca coppià: Se i composizion se pòden fà anca con 3 tram, tipicament hinn doperaa du tram. L'è doperaa on unich pantograf che alimenta tucc i tram.

 Operator 
 Stat Città Tipo Ann de la spedizion Numer Registrazion Cechia Brno T6A5/III 1996 20 1201–1220 Ostrava T6A5/I T6A5/II 1994–1998 38 1101–1138 Praga T6A5/III 1995–1997 150 8601–8750 T6A5.3  1998 1 8600 Slovacchia Bratislava T6A5/I T6A5/II T6A5/III 1991–2006 58 7901-7958 Košice T6A5/I 1992–1993 30 600–629 Bulgaria Sofia T6A5/III 2016-2017 da Praga 30 4140-4169
 T6C5 

In di primm agn '90 New Orleans el domanda a la Tatra de fàgh on tram derivaa del Tatra T6A5, ossia el Tatra T6C5. I resultaa a hinn boni ma cont la bancarotta de l'azienda ceca a hinn venduu, in del 2003, a la tranvia de Strausberg, in Germania, indova hinn doperaa incoeu.

 Incident 
El 19 de genar del 2006 a Košice 'na composizion 618+619 la fa on incident cont on camion, la deralia e la s'ceppaa i pal de la catenaria. El 618 a l'è retiraa del servizzi, el 619 a l'è reparaa.

El 1 de settember 2008 el tram 8671 el fa on incident cont on'ambulanza arènt del deposit e l'è retiraa.

El 19 de settember 2012 el set 8697+8698 el se s'centra contra on Škoda 14 T fermo a 'na fermada. El manetta a l'è mort e i tram a hinn staa retiraa.

 Galleria 

 Varda anca 
Tatra T3
Tatra T6A2
Tatra T6B5
Tatra KT8D5

T6A5